Solen skinner fra en skyfri himmel, det vrimler med nyuddannede unge, og for mange står den nu på sommerferie. Der er liv og glade dage i Aalborg, og det betyder måske en lille fest i én af byens grønne parker. Derfor opfordrer Aalborg Kommune nu alle til at udvise "god skik og opførsel", så der er plads til alle i byens rum. Skilte sættes op i dag Der har tidligere været udfordringer med støj og høj musik i Aalborgs populære parker, oplyser kommunen. Derfor vil man nu kunne møde skilte med ordlyden: I løbet at fredagen bliver skiltene sat op i Østre Anlæg og i Vestre Fjordpark. - Man må gerne høre musik, men det må ikke være til ulempe for andre, og efter klokken 22 skal der helt slukkes for musikken ifølge støjregulativet, skriver Aalborg Kommune i en pressemeddelelse. - De fleste kan være enige om, at det er skønt at opholde sig ude og ses med vennerne, når sommeren er på sit højeste. Men Aalborg Kommune appellerer til, at man viser hensyn til dem, der bor i nærområderne, når man opholder sig i byens rum. Derfor: Hold volumen nede og sluk musikken, når man skal. Sidste år oplevede Nordjyllands Politi at blive kaldt ud til mange anmeldelser om 'støj til ulempe'. På en enkelt weekend sidste sommer oplevede politiet at køre ud til ikke mindre end 50 anmeldelser om støj fra musik - i hele Nordjylland.

Referat:
Nye skilte skal forebygge støj og høj musik i byens parker.